title: Padomes Lēmums (KĀDP) 2019/1171 (2019. gada 8. jūlijs), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā

text:
                  9.7.2019

                  LV

                  Eiropas Savienības Oficiālais Vēstnesis

                  L 183/9

         PADOMES LĒMUMS (KĀDP) 2019/1171
         (2019. gada 8. jūlijs),
         ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2017. gada 13. novembrī pieņēma Lēmumu (KĀDP) 2017/2074 (1) par ierobežojošiem pasākumiem saistībā ar situāciju Venecuēlā.

                     (2)

                     Būtu jāatjaunina pamatojums attiecībā uz trim personām, kas iekļautas Lēmuma (KĀDP) 2017/2074 I pielikumā, un visām minētajā pielikumā iekļautajām personām identifikācijas informācijā būtu jānorāda dzimums.

                     (3)

                     Tādēļ būtu attiecīgi jāgroza Lēmums (KĀDP) 2017/2074,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2017/2074 I pielikumu groza tā, kā izklāstīts šā lēmuma pielikumā.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 8. jūlijā

                  Padomes vārdā –

                  priekšsēdētāja

               A.-K. PEKONEN

            (1)  Padomes Lēmums (KĀDP) 2017/2074 (2017. gada 13. novembris) par ierobežojošiem pasākumiem saistībā ar situāciju Venecuēlā (OV L 295, 14.11.2017., 60. lpp.).

            PIELIKUMS
            Lēmuma (KĀDP) 2017/2074 I pielikumā 1.–18. ierakstu aizstāj ar šādiem ierakstiem:

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “1.

                              Néstor Luis Reverol Torres

                           Dzimšanas datums: 1964. gada 28. oktobris
                           Dzimums: vīrietis

                           Iekšlietu, tieslietu un miera ministrs; Bolivāra nacionālās gvardes bijušais ģenerālkomandieris. Atbildīgs par nopietniem cilvēktiesību pārkāpumiem un demokrātiskās opozīcijas apspiešanu Venecuēlā, tostarp politisku demonstrāciju aizliegšanu un apspiešanu.

                           22.1.2018.

                           2.

                              Gustavo Enrique González López

                           Dzimšanas datums: 1960. gada 2. novembris
                           Dzimums: vīrietis

                           2019. gada 30. aprīlī atkārtoti iecelts par Bolivāra valsts izlūkdienesta (SEBIN) vadītāju. No 2019. gada 8. janvāra līdz 2019. gada 30. aprīlim bija prezidenta biroja padomnieks drošības un izlūkošanas jautājumos, un līdz 2018. gada oktobrim bija SEBIN vadītājs. Kā SEBIN vadītājs atbildīgs par nopietniem cilvēktiesību pārkāpumiem (tostarp patvaļīgu aizturēšanu, necilvēcīgu vai pazemojošu rīcību un spīdzināšanu) un pilsoniskās sabiedrības un demokrātiskās opozīcijas apspiešanu Venecuēlā.

                           22.1.2018.

                           3.

                              Tibisay Lucena Ramírez

                           Dzimšanas datums: 1959. gada 26. aprīlis
                           Dzimums: sieviete

                           Nacionālās vēlēšanu padomes (Consejo Nacional Electoral – CNE) priekšsēdētāja. Viņas rīcība un politika ir apdraudējusi demokrātiju un tiesiskumu Venecuēlā, tostarp ar to, ka viņa ir atvieglojusi konstitucionālās asamblejas izveidi, jo nenodrošināja, lai CNE joprojām būtu objektīva un neatkarīga institūcija saskaņā ar Venecuēlas konstitūciju.

                           22.1.2018.

                           4.

                              Antonio José Benavides Torres

                           Dzimšanas datums: 1961. gada 13. jūnijs
                           Dzimums: vīrietis

                           Līdz 2018. gada janvārim bija Federālā rajona (Distrito Capital) valdības vadītājs. Līdz 2017. gada 21. jūnijam Bolivāra nacionālās gvardes ģenerālkomandieris. Iesaistīts pilsoniskās sabiedrības un demokrātiskās opozīcijas apspiešanā Venecuēlā un atbildīgs par nopietniem cilvēktiesību pārkāpumiem, ko viņa pakļautībā izdarījusi Bolivāra Nacionālā gvarde. Viņa – kā Bolivāra nacionālās gvardes ģenerālkomandiera – rīcība un politika, kā arī tas, ka Bolivāra nacionālā gvarde uzņēmās vadošo lomu kārtības nodrošināšanā civiliedzīvotāju demonstrāciju laikā un publiski izvērsa propagandu, ka militārajiem tribunāliem vajadzētu būt jurisdikcijai pār civiliedzīvotājiem, ir apdraudējusi tiesiskumu Venecuēlā.

                           22.1.2018.

                           5.

                              Maikel José Moreno Pérez

                           Dzimšanas datums: 1965. gada 12. decembris
                           Dzimums: vīrietis

                           Venecuēlas Augstākās tiesas (Tribunal Supremo de Justicia) priekšsēdētājs un bijušais priekšsēdētāja vietnieks. Pildot šīs funkcijas, viņš ir atbalstījis un sekmējis valdības rīcību un politiku, kura ir apdraudējusi demokrātiju un tiesiskumu Venecuēlā, un ir atbildīgs par rīcību un paziņojumiem, kas ir uzurpējuši Valsts asamblejas autoritāti.

                           22.1.2018.

                           6.

                              Tarek William Saab Halabi

                           Dzimšanas datums: 1963. gada 10. septembris
                           Dzimums: vīrietis

                           Venecuēlas ģenerālprokurors, ko iecēlusi konstitucionālā asambleja. Pildot šo un iepriekšējās funkcijas kā ombuds un Republikas Morāles padomes priekšsēdētājs, viņš ir apdraudējis demokrātiju un tiesiskumu Venecuēlā, publiski atbalstot rīcību pret valdības oponentiem un Valsts asamblejas kompetenču atsaukšanu.

                           22.1.2018.

                           7.

                              Diosdado Cabello Rondón

                           Dzimšanas datums: 1963. gada 15. aprīlis
                           Dzimums: vīrietis

                           Konstitucionālās asamblejas priekšsēdētājs un Venecuēlas Apvienotās Sociālistiskās partijas (PSUV) pirmais priekšsēdētāja vietnieks. Iesaistīts rīcībā, kas apdraud demokrātiju un tiesiskumu Venecuēlā, tostarp izmantojot plašsaziņas līdzekļus, lai klaji uzbruktu un draudētu politiskajai opozīcijai, citiem plašsaziņas līdzekļiem un pilsoniskajai sabiedrībai.

                           22.1.2018.

                           8.

                              Tareck Zaidan El-Aissami Maddah

                           Viceprezidents ekonomikas lietās un nacionālās rūpniecības un ražošanas ministrs
                           Dzimšanas datums: 1974. gada 12. novembris
                           Dzimums: vīrietis

                           Viceprezidents ekonomikas lietās un nacionālās rūpniecības un ražošanas ministrs. Kā bijušais Venecuēlas viceprezidents ar kontroli pār Bolivāra valsts izlūkdienesta (SEBIN) vadību Maddah ir atbildīgs par nopietniem cilvēktiesību pārkāpumiem, ko izdarījusi šī organizācija, tostarp par patvaļīgu aizturēšanu, politiski motivētām izmeklēšanām, necilvēcīgu un pazemojošu izturēšanos un spīdzināšanu. Viņš ir arī atbildīgs par tādas politikas un darbību atbalstīšanu un īstenošanu, kuras apdraud demokrātiju un tiesiskumu, tostarp par publisku demonstrāciju aizliegšanu un prezidenta Maduro“apvērsumu novēršanas pavēlniecības” vadīšanu, kura vērsās pret pilsonisko sabiedrību un demokrātisko opozīciju.

                           25.6.2018.

                           9.

                              Sergio José Rivero Marcano

                           Bolivāra nacionālo bruņoto spēku ģenerālinspektors
                           Dzimšanas datums: 1964. gada 8. novembris
                           Dzimums: vīrietis

                           Līdz 2018. gada 16. janvārim Bolivāra nacionālās gvardes ģenerālkomandieris. Iesaistīts represijās pret pilsonisko sabiedrību un demokrātisko opozīciju Venecuēlā un atbildīgs par nopietniem cilvēktiesību pārkāpumiem, ko viņa pakļautībā izdarījusi Bolivāra Nacionālā gvarde, tostarp par pārmērīgu spēka pielietošanu un pilsoniskās sabiedrības un opozīcijas locekļu patvaļīgu apcietināšanu un ļaunprātīgu izturēšanos pret viņiem. Viņa kā Bolivāra nacionālās gvardes ģenerālkomandiera rīcība un politika, tostarp Bolivāra nacionālās gvardes uzbrukumi demokrātiski ievēlētajiem Nacionālās asamblejas locekļiem un to žurnālistu iebiedēšana, kuri ziņoja par krāpnieciskajām nelikumīgās konstitucionālās asamblejas vēlēšanām, apdraudēja demokrātiju un tiesiskumu Venecuēlā.

                           25.6.2018.

                           10.

                              Jesús Rafael Suárez Chourio

                           Bolivāra armijas ģenerālkomandieris
                           Dzimšanas datums: 1962. gada 19. jūlijs
                           Dzimums: vīrietis

                           Venecuēlas Bolivāra nacionālās armijas ģenerālkomandieris un bijušais Venecuēlas Centrālās zonas totālās aizsardzības reģiona (REDI Central) komandieris. Atbildīgs par cilvēktiesību pārkāpumiem, ko veikuši viņa pakļautībā esošie spēki, tostarp par pārmērīga spēka izmantošanu un sliktu izturēšanos pret aizturētajiem. Viņš ir vērsies pret demokrātisko opozīciju un atbalstījis militāro tiesu izmantošanu, lai tiesātu civilos protestētājus.

                           25.6.2018.

                           11.

                              Iván Hernández Dala

                           Militārās pretizlūkošanas dienesta ģenerāldirektorāta vadītājs
                           Dzimšanas datums: 1966. gada 18. maijs
                           Dzimums: vīrietis

                           Militārās pretizlūkošanas dienesta ģenerāldirektorāta (DGCIM) vadītājs kopš 2014. gada janvāra un prezidenta gvardes vadītājs kopš 2015. gada septembra. Kā DGCIM vadītājs Iván Hernández Dala ir atbildīgs par nopietniem cilvēktiesību pārkāpumiem un represijām pret pilsonisko sabiedrību un demokrātisko opozīciju, ko veikuši viņa pakļautībā esošie DGCIM locekļi, tostarp pārmērīgu spēka pielietošanu un sliktu izturēšanos pret apcietinātajiem.

                           25.6.2018.

                           12.

                              Delcy Eloina Rodríguez Gómez

                           Venecuēlas Bolivāra Republikas viceprezidente
                           Dzimšanas datums: 1969. gada 18. maijs
                           Dzimums: sieviete

                           Venecuēlas viceprezidente, bijusī nelikumīgās konstitucionālās asamblejas priekšsēdētāja un bijusī nelikumīgās Nacionālās konstitucionālās asamblejas prezidenta komisijas locekle. Viņas darbības prezidenta komisijā un pēc tam viņas kā nelikumīgās konstitucionālās asamblejas priekšsēdētājas darbības ir apdraudējušas demokrātiju un tiesiskumu Venecuēlā, tostarp uzurpējot varu nacionālajā asamblejā un izmantojot to, lai vērstos pret opozīciju un traucētu tai piedalīties politiskajā procesā.

                           25.6.2018.

                           13.

                              Elías José Jaua Milano

                           Tautvaras izglītības ministrs
                           Dzimšanas datums: 1969. gada 16. decembris
                           Dzimums: vīrietis

                           Tautvaras izglītības ministrs. Nelikumīgās Nacionālās konstitucionālās asamblejas prezidenta komisijas bijušais priekšsēdētājs. Vadot nelikumīgās konstitucionālās asamblejas izveidi, ir atbildīgs par demokrātijas un tiesiskuma apdraudēšanu Venecuēlā.

                           25.6.2018.

                           14.

                              Sandra Oblitas Ruzza

                           Nacionālās vēlēšanu padomes priekšsēdētāja vietniece
                           Dzimšanas datums: 1969. gada 7. jūnijs
                           Dzimums: sieviete

                           Nacionālās vēlēšanu padomes (CNE) priekšsēdētāja vietniece un Vēlēšanu un civilreģistra komisijas priekšsēdētāja. Atbildīga par CNE darbībām, ar kurām ir apdraudēta demokrātija Venecuēlā, tostarp par nelikumīgās konstitucionālās asamblejas izveides veicināšanu un manipulēšanu ar vēlēšanu procesu.

                           25.6.2018.

                           15.

                              Freddy Alirio Bernal Rosales

                           Dzimšanas datums: 1962. gada 16. jūnijs
                           Dzimums: vīrietis

                           Vietējās piegādes un ražošanas komitejas (CLAP) nacionālā kontroles centra vadītājs un SEBIN ģenerālkomisārs. Atbildīgs par demokrātijas apdraudēšanu, manipulējot ar CLAP programmas izplatīšanu vēlētājiem. Papildus viņš kā SEBIN ģenerālkomisārs ir atbildīgs par SEBIN darbībām, kas ietver nopietnus cilvēktiesību pārkāpumus, piemēram, patvaļīgu aizturēšanu.

                           25.6.2018.

                           16.

                              Katherine Nayarith Harrington Padrón

                           Dzimšanas datums: 1971. gada 5. decembris
                           Dzimums: sieviete

                           No 2017. gada jūlija līdz 2018. gada oktobrim ģenerālprokurora vietniece (atbilst diviem variantiem angļu valodā: Deputy Prosecutor General un Deputy Attorney General). Viņu par ģenerālprokurora vietnieci, pārkāpjot konstitūciju, iecēla Augstākā tiesa nevis Nacionālā asambleja. Atbildīga par demokrātijas un tiesiskuma apdraudēšanu Venecuēlā, tostarp uzsākot politiski motivētas kriminālvajāšanas un neveicot izmeklēšanu par iespējamiem Maduro režīma izdarītiem cilvēktiesību pārkāpumiem.

                           25.6.2018.

                           17.

                              Socorro Elizabeth Hernández Hernández

                           Dzimšanas datums: 1952. gada 11. marts
                           Dzimums: sieviete

                           Nacionālās vēlēšanu padomes (CNE) locekle (rektore) un Nacionālās vēlēšanu valdes (JNE) locekle. Atbildīga par CNE darbībām, ar kurām ir apdraudēta demokrātija Venecuēlā, tostarp par nelikumīgās konstitucionālās asamblejas izveides veicināšanu un manipulēšanu ar vēlēšanu procesu saistībā ar prezidenta atkārtoto vēlēšanu atcelšanu 2016. gadā, gubernatora vēlēšanu atlikšanu 2016. gadā un vēlēšanu iecirkņu pārvietošanu īsi pirms gubernatora vēlēšanām 2017. gadā.

                           25.6.2018.

                           18.

                              Xavier Antonio Moreno Reyes

                           Nacionālās vēlēšanu padomes ģenerālsekretārs
                           Dzimums: vīrietis

                           Nacionālās vēlēšanu padomes (CNE) ģenerālsekretārs Atbildīgs par tādu CNE lēmumu apstiprināšanu, ar ko ir apdraudēta demokrātija Venecuēlā, tostarp par nelikumīgās konstitucionālās asamblejas izveides veicināšanu un manipulēšanu ar vēlēšanu procesu.

                           25.6.2018.”


title: Padomes Lēmums (ES) 2019/1178 (2019. gada 8. jūlijs) par nostāju, kas Eiropas Savienības vārdā jāieņem Sadarbības komitejā, kura izveidota ar Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, attiecībā uz bioloģiskās ražošanas un bioloģisko produktu marķēšanas noteikumiem un bioloģisko produktu importēšanas kārtību

text:
                  11.7.2019

                  LV

                  Eiropas Savienības Oficiālais Vēstnesis

                  L 185/30

         PADOMES LĒMUMS (ES) 2019/1178
         (2019. gada 8. jūlijs)
         par nostāju, kas Eiropas Savienības vārdā jāieņem Sadarbības komitejā, kura izveidota ar Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, attiecībā uz bioloģiskās ražošanas un bioloģisko produktu marķēšanas noteikumiem un bioloģisko produktu importēšanas kārtību
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses (1) (“nolīgums”), Savienība noslēdza ar Padomes Lēmumu 2002/245/EK (2), un tas stājās spēkā 2002. gada 1. aprīlī.

                     (2)

                     Ievērojot nolīguma 7. panta 2. punktu, Sadarbības komitejai ir precīzāk jānosaka piemērojamie Savienības tiesību aktu noteikumi attiecībā uz valstīm, kas nav Savienības dalībvalstis, inter alia Savienības veterināro, augu veselības un kvalitātes noteikumu jomā, ja tas nepieciešams nolīguma pienācīgai darbībai.

                     (3)

                     Saskaņā ar nolīgumu Sadarbības komitejai ir jāpieņem lēmums par piemērojamiem Savienības tiesību aktu noteikumiem par bioloģisko ražošanu un bioloģisko produktu marķēšanu, kā arī par bioloģisko produktu importēšanas kārtību.

                     (4)

                     Ir lietderīgi noteikt nostāju, kas Savienības vārdā jāieņem Sadarbības komitejā, jo piemērojamo Savienības tiesību aktu noteikumu precīzāka noteikšana palielinās juridisko noteiktību starp nolīguma pusēm un sekmēs muitas savienības starp Savienību un Sanmarīno pienācīgu darbību.

                     (5)

                     Līdz ar to ir jāprecizē piemērojamie Savienības tiesību akti par bioloģisko ražošanu un bioloģisko produktu marķēšanu, kuri ietver Padomes Regulu (EK) Nr. 834/2007 (3) un Komisijas Regulas (EK) Nr. 889/2008 (4) un (EK) Nr. 1235/2008 (5). Turklāt ir lietderīgi noteikt vajadzīgo kārtību bioloģisko produktu importēšanai, kā arī procedūru, kas jāievēro, ja tiek pieņemti jauni Savienības tiesību akti par bioloģisko ražošanu un bioloģisko produktu marķēšanu, kuri ietekmē atsauces uz piemērojamajiem noteikumiem un kārtību, par ko panākta vienošanās.

                     (6)

                     Tādēļ Savienības nostājas Sadarbības komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem Sadarbības komitejā, kura izveidota ar Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, pamatā ir Sadarbības komitejas lēmuma projekts, kas pievienots šim lēmumam.
            Savienības pārstāvji Sadarbības komitejā var piekrist nelielām izmaiņām pirmajā daļā minētajā lēmuma projektā bez Padomes papildu lēmuma.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 8. jūlijā

                  Padomes vārdā –

                  priekšsēdētāja

               A.-K. PEKONEN

            (1)  OV L 84, 28.3.2002., 43. lpp.

            (2)  Padomes Lēmums 2002/245/EK (2002. gada 28. februāris) attiecībā uz Nolīguma par Eiropas Ekonomikas kopienas un Sanmarīno Republikas sadarbību un muitas savienību, kā arī tā protokola slēgšanu pēc 1995. gada 1. janvārī notikušās paplašināšanās (OV L 84, 28.3.2002., 41. lpp.).

            (3)  Padomes Regula (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (OV L 189, 20.7.2007., 1. lpp.).

            (4)  Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

            (5)  Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.).

            PROJEKTS
            ES UN SANMARĪNO SADARBĪBAS KOMITEJAS LĒMUMS Nr. …/2019
            (… gada …)
            par piemērojamajiem noteikumiem par bioloģisko ražošanu un bioloģisko produktu marķēšanu, un bioloģisko produktu importēšanas kārtību, kuri pieņemti saskaņā ar Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses
            ES UN SANMARĪNO SADARBĪBAS KOMITEJA,
            ņemot vērā Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses (1), un jo īpaši tā 7. panta 2. punktu, 8. panta 3. punkta c) apakšpunktu un 23. panta 1. punktu,
            tā kā:

                        (1)

                        Nolīguma par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses (“nolīgums”) 6. panta 4. punktā paredzēts, ka attiecībā uz Savienības un Sanmarīno Republikas savstarpējo tirdzniecību ar lauksaimniecības produktiem Sanmarīno Republika apņemas pieņemt Savienības tiesību aktus kvalitātes jomā, ja tas nepieciešams nolīguma pienācīgai darbībai.

                        (2)

                        Saskaņā ar nolīguma 7. panta 1. punkta piekto ievilkumu Sanmarīno Republika attiecībā uz valstīm, kas nav Savienības dalībvalstis (“trešās valstis”), piemēro Savienības tiesību aktus kvalitātes jomā, ja tas nepieciešams nolīguma pienācīgai darbībai.

                        (3)

                        Lai izvairītos no šķēršļiem preču brīvai apritei un lai nodrošinātu ar nolīgumu izveidotās muitas savienības pienācīgu darbību, ir lietderīgi precīzāk noteikt Savienības tiesību aktu kvalitātes jomā noteikumus, kas piemērojami bioloģiskajai ražošanai un bioloģisko produktu marķēšanai.

                        (4)

                        Lai nodrošinātu Savienības tiesību aktu ievērošanu attiecībā uz bioloģisko produktu importu no trešām valstīm Sanmarīno Republikā, ir jānosaka attiecīgā kārtība, kura jāpiemēro Sanmarīno Republikas iestādēm.

                        (5)

                        Lai nodrošinātu Savienības tiesību aktu ievērošanu attiecībā uz bioloģiskajiem produktiem, kas sagatavoti vai ražoti Sanmarīno Republikā, būtu arī jānosaka attiecīgā kārtība.

                        (6)

                        Ir arī lietderīgi paredzēt procedūru, kas jāievēro gadījumā, ja tiek pieņemti tādi jauni Savienības tiesību akti par bioloģisko ražošanu un bioloģisko produktu marķēšanu, kas ietekmē atsauces uz šajā lēmumā paredzētajiem noteikumiem un kārtību,

                  IR PIEŅĒMUSI ŠO LĒMUMU.

               1. pants
               Piemērojamie Savienības tiesību aktu noteikumi par bioloģisko ražošanu un bioloģisko produktu marķēšanu ir uzskaitīti A pielikumā.

               2. pants
               Kārtība, kas nepieciešama, lai nodrošinātu atbilstību 1. pantā minētajiem Savienības tiesību aktiem attiecībā uz bioloģisko produktu importu no trešām valstīm Sanmarīno Republikā, ir noteikta B pielikumā.

               3. pants
               Kārtība, kas nepieciešama, lai nodrošinātu atbilstību 1. pantā minētajiem Savienības tiesību aktiem attiecībā uz bioloģiskajiem produktiem, kas sagatavoti vai ražoti Sanmarīno Republikā, ir noteikta C pielikumā.

               4. pants
               Par A, B un C pielikuma grozījumiem, kā arī par citiem praktiskiem pasākumiem, kas vajadzīgi minētajos pielikumos minēto tiesību aktu piemērošanai, vienojas Eiropas Komisijas dienesti un Sanmarīno Republikas iestādes.

               5. pants
               Šis lēmums stājas spēkā tā pieņemšanas dienā.

               …,

                     Sadarbības komitejas vārdā –

                     priekšsēdētājs

               (1)  OV L 84, 28.3.2002., 43. lpp.

               A PIELIKUMS
               PIEMĒROJAMO NOTEIKUMU PAR BIOLOĢISKO RAŽOŠANU UN BIOLOĢISKO PRODUKTU MARĶĒŠANU SARAKSTS
               Padomes Regula (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (OV L 189, 20.7.2007., 1. lpp.), kas grozīta ar:

                           —

                           Padomes Regulu (EK) Nr. 967/2008 (2008. gada 29. septembris) (OV L 264, 3.10.2008., 1. lpp.),

                           —

                           Padomes Regulu (ES) Nr. 517/2013 (2013. gada 13. maijs) (OV L 158, 10.6.2013., 1. lpp.).

                     Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.), kas grozīta ar:

                           —

                           Komisijas Regulu (EK) Nr. 1254/2008 (2008. gada 15. decembris) (OV L 337, 16.12.2008., 80. lpp.),

                           —

                           Komisijas Regulu (EK) Nr. 710/2009 (2009. gada 5. augusts) (OV L 204, 6.8.2009., 15. lpp.),

                           —

                           Komisijas Regulu (ES) Nr. 271/2010 (2010. gada 24. marts) (OV L 84, 31.3.2010., 19. lpp.),

                           —

                           Komisijas Īstenošanas regulu (ES) Nr. 344/2011 (2011. gada 8. aprīlis) (OV L 96, 9.4.2011., 15. lpp.),

                           —

                           Komisijas Īstenošanas regulu (ES) Nr. 426/2011 (2011. gada 2. maijs) (OV L 113, 3.5.2011., 1. lpp.),

                           —

                           Komisijas Īstenošanas regulu (ES) Nr. 126/2012 (2012. gada 14. februāris) (OV L 41, 15.2.2012., 5. lpp.),

                           —

                           Komisijas Īstenošanas regulu (ES) Nr. 203/2012 (2012. gada 8. marts) (OV L 71, 9.3.2012., 42. lpp.),

                           —

                           Komisijas Īstenošanas regulu (ES) Nr. 505/2012 (2012. gada 14. jūnijs) (OV L 154, 15.6.2012., 12. lpp.),

                           —

                           Komisijas Īstenošanas regulu (ES) Nr. 392/2013 (2013. gada 29. aprīlis) (OV L 118, 30.4.2013., 5. lpp.),

                           —

                           Komisijas Regulu (ES) Nr. 519/2013 (2013. gada 21. februāris) (OV L 158, 10.6.2013., 74. lpp.),

                           —

                           Komisijas Īstenošanas regulu (ES) Nr. 1030/2013 (2013. gada 24. oktobris) (OV L 283, 25.10.2013., 15. lpp.),

                           —

                           Komisijas Īstenošanas regulu (ES) Nr. 1364/2013 (2013. gada 17. decembris) (OV L 343, 19.12.2013., 29. lpp.),

                           —

                           Komisijas Īstenošanas regulu (ES) Nr. 354/2014 (2014. gada 8. aprīlis) (OV L 106, 9.4.2014., 7. lpp.),

                           —

                           Komisijas Īstenošanas regulu (ES) Nr. 836/2014 (2014. gada 31. jūlijs) (OV L 230, 1.8.2014., 10. lpp.),

                           —

                           Komisijas Īstenošanas regulu (ES) Nr. 1358/2014 (2014. gada 18. decembris) (OV L 365, 19.12.2014., 97. lpp.),

                           —

                           Komisijas Īstenošanas regulu (ES) 2016/673 (2016. gada 29. aprīlis) (OV L 116, 30.4.2016., 8. lpp.),

                           —

                           Komisijas Īstenošanas regulu (ES) 2016/1842 (2016. gada 14. oktobris) (OV L 282, 19.10.2016., 19. lpp.),

                           —

                           Komisijas Īstenošanas regulu (ES) 2017/838 (2017. gada 17. maijs) (OV L 125, 18.5.2017., 5. lpp.),

                           —

                           Komisijas Īstenošanas regulu (ES) 2017/2273 (2017. gada 8. decembris) (OV L 326, 9.12.2017., 42. lpp.),

                           —

                           Komisijas Īstenošanas regulu (ES) 2018/1584 (2018. gada 22. oktobris) (OV L 264, 23.10.2018., 1. lpp.).

                     Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.), kas grozīta ar:

                           —

                           Komisijas Regulu (EK) Nr. 537/2009 (2009. gada 19. jūnijs) (OV L 159, 20.6.2009., 6. lpp.),

                           —

                           Komisijas Regulu (ES) Nr. 471/2010 (2010. gada 31. maijs) (OV L 134, 1.6.2010., 1. lpp.),

                           —

                           Komisijas Īstenošanas regulu (ES) Nr. 590/2011 (2011. gada 20. jūnijs) (OV L 161, 21.6.2011., 9. lpp.),

                           —

                           Komisijas Īstenošanas regulu (ES) Nr. 1084/2011 (2011. gada 27. oktobris) (OV L 281, 28.10.2011., 3. lpp.),

                           —

                           Komisijas Īstenošanas regulu (ES) Nr. 1267/2011 (2011. gada 6. decembris) (OV L 324, 7.12.2011., 9. lpp.),

                           —

                           Komisijas Īstenošanas regulu (ES) Nr. 126/2012 (2012. gada 14. februāris) (OV L 41, 15.2.2012., 5. lpp.),

                           —

                           Komisijas Īstenošanas regulu (ES) Nr. 508/2012 (2012. gada 20. jūnijs) (OV L 162, 21.6.2012., 1. lpp.),

                           —

                           Komisijas Īstenošanas regulu (ES) Nr. 751/2012 (2012. gada 16. augusts) (OV L 222, 18.8.2012., 5. lpp.),

                           —

                           Komisijas Īstenošanas regulu (ES) Nr. 125/2013 (2013. gada 13. februāris) (OV L 43, 14.2.2013., 1. lpp.),

                           —

                           Komisijas Regulu (ES) Nr. 519/2013 (2013. gada 21. februāris) (OV L 158, 10.6.2013., 74. lpp.),

                           —

                           Komisijas Īstenošanas regulu (ES) Nr. 567/2013 (2013. gada 18. jūnijs) (OV L 167, 19.6.2013., 30. lpp.),

                           —

                           Komisijas Īstenošanas regulu (ES) Nr. 586/2013 (2013. gada 20. jūnijs) (OV L 169, 21.6.2013., 51. lpp.),

                           —

                           Komisijas Īstenošanas regulu (ES) Nr. 355/2014 (2014. gada 8. aprīlis) (OV L 106, 9.4.2014., 15. lpp.),

                           —

                           Komisijas Īstenošanas regulu (ES) Nr. 442/2014 (2014. gada 30. aprīlis) (OV L 130, 1.5.2014., 39. lpp.),

                           —

                           Komisijas Īstenošanas regulu (ES) Nr. 644/2014 (2014. gada 16. jūnijs) (OV L 177, 17.6.2014., 42. lpp.),

                           —

                           Komisijas Īstenošanas regulu (ES) Nr. 829/2014 (2014. gada 30. jūlijs) (OV L 228, 31.7.2014., 9. lpp.),

                           —

                           Komisijas Īstenošanas regulu (ES) Nr. 1287/2014 (2014. gada 28. novembris) (OV L 348, 4.12.2014., 1. lpp.),

                           —

                           Komisijas Īstenošanas regulu (ES) 2015/131 (2015. gada 26. janvāris) (OV L 23, 29.1.2015., 1. lpp.),

                           —

                           Komisijas Īstenošanas regulu (ES) 2015/931 (2015. gada 17. jūnijs) (OV L 151, 18.6.2015., 1. lpp.),

                           —

                           Komisijas Īstenošanas regulu (ES) 2015/1980 (2015. gada 4. novembris) (OV L 289, 5.11.2015., 6. lpp.),

                           —

                           Komisijas Īstenošanas regulu (ES) 2015/2345 (2015. gada 15. decembris) (OV L 330, 16.12.2015., 29. lpp.),

                           —

                           Komisijas Īstenošanas regulu (ES) 2016/459 (2016. gada 18. marts) (OV L 80, 31.3.2016., 14. lpp.),

                           —

                           Komisijas Īstenošanas regulu (ES) 2016/910 (2016. gada 9. jūnijs) (OV L 153, 10.6.2016., 23. lpp.),

                           —

                           Komisijas Īstenošanas regulu (ES) 2016/1330 (2016. gada 2. augusts) (OV L 210, 4.8.2016., 43. lpp.),

                           —

                           Komisijas Īstenošanas regulu (ES) 2016/1842 (2016. gada 14. oktobris) (OV L 282, 19.10.2016., 19. lpp.),

                           —

                           Komisijas Īstenošanas regulu (ES) 2016/2259 (2016. gada 15. decembris) (OV L 342, 16.12.2016., 4. lpp.),

                           —

                           Komisijas Īstenošanas regulu (ES) 2017/872 (2017. gada 22. maijs) (OV L 134, 23.5.2017., 6. lpp.),

                           —

                           Komisijas Īstenošanas regulu (ES) 2017/1473 (2017. gada 14. augusts) (OV L 210, 15.8.2017., 4. lpp.),

                           —

                           Komisijas Īstenošanas regulu (ES) 2017/1862 (2017. gada 16. oktobris) (OV L 266, 17.10.2017., 1. lpp.),

                           —

                           Komisijas Īstenošanas regulu (ES) 2017/2329 (2017. gada 14. decembris) (OV L 333, 15.12.2017., 29. lpp.),

                           —

                           Komisijas Īstenošanas regulu (ES) 2018/949 (2018. gada 3. jūlijs) (OV L 167, 4.7.2018., 3. lpp.),

                           —

                           Komisijas Īstenošanas regulu (ES) 2019/39 (2019. gada 10. janvāris) (OV L 9, 11.1.2019., 106. lpp.),

                     kas labota ar:

                              OV L 28, 4.2.2015., 48. lpp. (1287/2014),

                              OV L 241, 17.9.2015., 51. lpp. (2015/131).

               B PIELIKUMS
               2. PANTĀ MINĒTĀ KĀRTĪBA

                           1.

                           Bioloģiskajiem produktiem, ko Sanmarīno Republikā importē no trešām valstīm, pievieno inspekcijas sertifikātu, kas minēts Regulas (EK) Nr. 834/2007 33. panta 1. punkta pirmās daļas d) apakšpunktā.

                           2.

                           Sanmarīno Republika izmanto elektronisko tirdzniecības kontroles un ekspertu sistēmu (TRACES), kas izveidota ar Komisijas Lēmumu 2003/24/EK (1), lai apstrādātu elektroniskos inspekcijas sertifikātus saistībā ar bioloģisko produktu importu no trešām valstīm.

                           3.

                           Regulas (EK) Nr. 1235/2008 13. panta vajadzībām attiecībā uz bioloģisko produktu importu no trešām valstīm Sanmarīno Republikā sūtījumu pārbaudi un inspekcijas sertifikātu vizēšanu, izmantojot TRACES, Sanmarīno Republikas vārdā veic muitas iestādes, kas uzskaitītas Vispārējā lēmuma Nr. 1/2010 (2) II pielikumā.

                           4.

                           Regulas (EK) Nr. 1235/2008 16. panta 2. punkta vajadzībām Sanmarīno Republiku var aicināt darboties kā līdzziņotāju. Sanmarīno Republikai ir rīcības brīvība izlemt, vai tā uzņemas pildīt šo uzdevumu.

                  (1)  Komisijas Lēmums 2003/24/EK (2002. gada 30. decembris) par integrētas datorizētas veterinārās sistēmas izveidi (OV L 8, 14.1.2003., 44. lpp.).

                  (2)  ES un Sanmarīno Sadarbības komitejas Vispārējais lēmums Nr. 1/2010 (2010. gada 29. marts), ar ko nosaka dažādus pasākumus, lai piemērotu Sadarbības un muitas savienības nolīgumu starp Eiropas Ekonomikas kopienu un Sanmarīno Republiku (OV L 156, 23.6.2010., 13. lpp.).

               C PIELIKUMS
               3. PANTĀ MINĒTĀ KĀRTĪBA

                           1.

                           Tiek uzskatīts, ka A pielikumā uzskaitīto regulu attiecīgajos pantos termins “dalībvalsts” vai “dalībvalstis” ietver arī Sanmarīno Republiku.

                           2.

                           Gadījumos, kad A pielikumā uzskaitīto regulu attiecīgajos pantos paredzēts, ka lēmums jāpieņem vai paziņojums jāsniedz dalībvalstij, šādu lēmumu pieņem vai šādu paziņojumu sniedz Sanmarīno Republikas iestādes. Šīs iestādes ņem vērā Savienības zinātnisko komiteju atzinumus un, pieņemot lēmumus, tiem par pamatu izmanto Eiropas Savienības Tiesas judikatūru un Eiropas Komisijas pieņemtos administratīvās prakses noteikumus.


title: Padomes Lēmums (ES) 2019/1180 (2019. gada 8. jūlijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 12 02 01 “Finanšu pakalpojumu vienotā tirgus īstenošana un attīstība”) (Dokuments attiecas uz EEZ.)

text:
                  11.7.2019

                  LV

                  Eiropas Savienības Oficiālais Vēstnesis

                  L 185/42

         PADOMES LĒMUMS (ES) 2019/1180
         (2019. gada 8. jūlijs)
         par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 12 02 01 “Finanšu pakalpojumu vienotā tirgus īstenošana un attīstība”)
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu saistībā ar tā 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                     (2)

                     Ievērojot EEZ līguma 98. pantu, EEZ Apvienotā komiteja cita starpā var lemt par EEZ līguma 31. protokola grozīšanu.

                     (3)

                     EEZ līguma 31. protokolā ir ietverti noteikumi par sadarbību īpašās jomās, kas nav četras pamatbrīvības.

                     (4)

                     Ir lietderīgi turpināt EEZ līguma Līgumslēdzēju pušu sadarbību attiecībā uz Savienības darbībām, ko finansē no Eiropas Savienības vispārējā budžeta, attiecībā uz finanšu pakalpojumu vienotā tirgus īstenošanu un attīstību.

                     (5)

                     Tādēļ, lai minēto paplašināto sadarbību īstenotu no 2019. gada 1. janvāra, būtu jāgroza EEZ līguma 31. protokols.

                     (6)

                     Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 8. jūlijā

                  Padomes vārdā –

                  priekšsēdētāja

               A.-K. PEKONEN

            (1)  OV L 305, 30.11.1994., 6. lpp.

            (2)  OV L 1, 3.1.1994., 3. lpp.

            PROJEKTS
            EEZ APVIENOTĀS KOMITEJAS LĒMUMS Nr. …/2019
            (… gada …),
            ar ko groza EEZ līguma 31. protokolu par sadarbību īpašās jomās, kas nav četras pamatbrīvības
            EEZ APVIENOTĀ KOMITEJA,
            ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
            tā kā:

                        (1)

                        Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, kuras finansē no Eiropas Savienības vispārējā budžeta un kuras attiecas uz finanšu pakalpojumu vienotā tirgus īstenošanu un attīstību.

                        (2)

                        Tādēļ, lai minēto paplašināto sadarbību īstenotu no 2019. gada 1. janvāra, būtu jāgroza EEZ līguma 31. protokols.

                  IR PIEŅĒMUSI ŠO LĒMUMU.

               1. pants
               EEZ līguma 31. protokola 7. panta 11. punktā vārdus “un 2018. finanšu gads” aizstāj ar vārdiem “, 2018. un 2019. finanšu gads”.

               2. pants
               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma (*1) 103. panta 1. punktu.
               To piemēro no 2019. gada 1. janvāra.

               3. pants
               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas

                     sekretāri

               (*1)  [Konstitucionālās prasības nav norādītas.] [Konstitucionālās prasības ir norādītas.]


title: Komisijas Lēmums (ES) 2019/1182 (2019. gada 3. jūlijs) par ierosināto pilsoņu iniciatīvu “ES tiesību akti, minoritāšu tiesības un Spānijas iestāžu demokratizācija” (izziņots ar dokumenta numuru C(2019) 4972)

text:
                  11.7.2019

                  LV

                  Eiropas Savienības Oficiālais Vēstnesis

                  L 185/46

         KOMISIJAS LĒMUMS (ES) 2019/1182
         (2019. gada 3. jūlijs)
         par ierosināto pilsoņu iniciatīvu “ES tiesību akti, minoritāšu tiesības un Spānijas iestāžu demokratizācija”

               (izziņots ar dokumenta numuru C(2019) 4972)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “ES tiesību akti, minoritāšu tiesības un Spānijas iestāžu demokratizācija” priekšmets ir formulēts šādi: “Sistēmiski riski Spānijā, attieksme pret minoritāšu grupām un steidzama nepieciešamība veicināt pasākumus, kas palīdzētu demokratizēt valsti un nodrošināt ES tiesību pamatprincipu ievērošanu.”

                     (2)

                     Ierosinātās pilsoņu iniciatīvas mērķi ir šādi: “Mūsu mērķis ir nodrošināt, ka gan Komisija, gan Parlaments pilnībā apzinās pašreizējo situāciju Spānijā, sistēmiskos riskus valstī, ES tiesību aktu noteikumu un pamatprincipu neievērošanu un nepieciešamību ieviest mehānismus, kas palīdzētu uzlabot demokrātijas standartus Spānijā, tādējādi garantējot minoritāšu grupu un visu Spānijas iedzīvotāju tiesības un brīvības, izmantojot ES tiesību aktus un instrumentus.”

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai nepieciešamajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai veicinātu pilsoņu līdzdalību un Savienība kļūtu viņiem pieejamāka.

                     (5)

                     Saskaņā ar Regulas (ES) Nr. 211/2011 4. panta 2. punktu Komisija reģistrē ierosināto pilsoņu iniciatīvu, ja ir izpildīti nosacījumi, kas minēti 4. panta 2) punkta a) līdz d) apakšpunktā.

                     (6)

                     Ierosinātā pilsoņu iniciatīva aicina Komisiju izskatīt situāciju Spānijā attiecībā uz Katalonijas reģiona neatkarības kustību saistībā ar Komisijas paziņojumu Eiropas Parlamentam un Padomei “Jauns ES mehānisms tiesiskuma nostiprināšanai” (COM(2014) 158) un attiecīgā gadījumā veikt pasākumus šajā kontekstā. Tomēr ierosinātā pilsoņu iniciatīva neaicina Komisiju iesniegt priekšlikumu par Savienības tiesību aktu.

                     (7)

                     Šo iemeslu dēļ ierosinātā pilsoņu iniciatīva ir acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts Regulas (ES) Nr. 211/2011 4. panta 2. punkta b) apakšpunktā, to lasot saistībā ar tās 2. panta 1. punktu,

               IR PIEŅĒMUSI ŠO LĒMUMU.

            1. pants
            Ar šo tiek noraidīta ierosinātās pilsoņu iniciatīvas “ES tiesību akti, minoritāšu tiesības un Spānijas iestāžu demokratizācija” reģistrācija.

            2. pants
            Šis lēmums ir adresēts ierosinātās pilsoņu iniciatīvas “ES tiesību akti, minoritāšu tiesības un Spānijas iestāžu demokratizācija” organizētājiem (pilsoņu komitejas locekļiem), ko pārstāv Elisenda PALUZIE un Gérard ONESTA, kuri darbojas kā kontaktpersonas.

            Briselē, 2019. gada 3. jūlijā

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Komisijas Lēmums (ES) 2019/1183 (2019. gada 3. jūlijs) par ierosināto pilsoņu iniciatīvu “Oglekļa cenas noteikšana cīņā pret klimata pārmaiņām” (izziņots ar dokumenta numuru C(2019) 4973)

text:
                  11.7.2019

                  LV

                  Eiropas Savienības Oficiālais Vēstnesis

                  L 185/48

         KOMISIJAS LĒMUMS (ES) 2019/1183
         (2019. gada 3. jūlijs)
         par ierosināto pilsoņu iniciatīvu “Oglekļa cenas noteikšana cīņā pret klimata pārmaiņām”

               (izziņots ar dokumenta numuru C(2019) 4973)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Oglekļa cenas noteikšana cīņā pret klimata pārmaiņām” priekšmets ir formulēts šādi: “Mēs aicinām Eiropas Komisiju ierosināt ES tiesību aktus, kas atturētu no fosilā kurināmā patēriņa un veicinātu energotaupību un atjaunojamo energoresursu izmantošanu, lai cīnītos pret globālo sasilšanu un ierobežotu temperatūras pieaugumu līdz 1,5 °C.”

                     (2)

                     Ierosinātās pilsoņu iniciatīvas mērķi ir šādi: “Mūsu priekšlikums paredz ieviest minimālo cenu par CO2 emisijām no 50 EUR par tonnu CO2 2020. gadā līdz 100 EUR 2025. gadā. Tajā pašā laikā ar priekšlikumu atceļ pašreizējo sistēmu, kurā kvotas ES piesārņotājiem tiek piešķirtas bez maksas, un ievieš trešo valstu importam piemērojamu robežpielāgošanas mehānismu, lai kompensētu zemākas cenas par CO2 emisijām eksportētājvalstī. Oglekļa cenas noteikšanas rezultātā palielināsies ieņēmumi, un tie jāpiešķir Eiropas rīcībpolitikām, kuras atbalsta energotaupību un atjaunojamo energoresursu izmantošanu, un nodokļu samazināšanai iedzīvotājiem ar mazākiem ienākumiem.”

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai nepieciešamajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai veicinātu pilsoņu līdzdalību un Savienība kļūtu viņiem pieejamāka.

                     (5)

                     Līgumu īstenošanas nolūkā Komisijai ir pilnvaras iesniegt priekšlikumus Savienības tiesību aktiem šādos jautājumos:

                                 —

                                 saistībā ar noteikumiem par tiesību aktu saskaņošanu attiecībā uz apgrozījuma nodokļiem, akcīzes nodokļiem un citiem netiešajiem nodokļiem, ciktāl šāda saskaņošana ir vajadzīga, lai nodrošinātu iekšējā tirgus izveidi un darbību un izvairītos no konkurences izkropļojumiem, pamatojoties uz Līguma par Eiropas Savienības darbību (LESD) 113. pantu,

                                 —

                                 lai veiktu darbības, kuru mērķis ir saglabāt, aizsargāt un uzlabot vides kvalitāti un veicināt pasākumus starptautiskā līmenī, lai risinātu reģionālas vai pasaules vides problēmas, un jo īpaši cīnīties pret klimata pārmaiņām, pamatojoties uz LESD 192. panta 1. un 2. punktu, kas lasāms saistībā ar LESD 191. panta 1. punkta pirmo un ceturto ievilkumu,

                                 —

                                 kopējās tirdzniecības politikas īstenošanai, pamatojoties uz LESD 207. pantu.

                     (6)

                     Ņemot vērā šos iemeslus, ierosinātā pilsoņu iniciatīva nav acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts minētās regulas 4. panta 2. punkta b) apakšpunktā.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tāpēc ierosinātā pilsoņu iniciatīva “Oglekļa cenas noteikšana cīņā pret klimata pārmaiņām” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo ir reģistrēta ierosinātā pilsoņu iniciatīva “Oglekļa cenas noteikšana cīņā pret klimata pārmaiņām”.

            2. pants
            Šis lēmums stājas spēkā 2019. gada 22. jūlijā.

            3. pants
            Šis lēmums ir adresēts ierosinātās pilsoņu iniciatīvas “Oglekļa cenas noteikšana cīņā pret klimata pārmaiņām” organizētājiem (pilsoņu komitejas locekļiem), ko pārstāv kontaktpersonas Marco CAPPATO un Monica FRASSONI.

            Briselē, 2019. gada 3. jūlijā

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Komisijas Lēmums (ES) 2019/1184 (2019. gada 3. jūlijs) par ierosināto pilsoņu iniciatīvu “Audzējiet zinātnisko progresu: kultūraugi ir svarīgi!” (izziņots ar dokumenta numuru C(2019) 4975)

text:
                  11.7.2019

                  LV

                  Eiropas Savienības Oficiālais Vēstnesis

                  L 185/50

         KOMISIJAS LĒMUMS (ES) 2019/1184
         (2019. gada 3. jūlijs)
         par ierosināto pilsoņu iniciatīvu “Audzējiet zinātnisko progresu: kultūraugi ir svarīgi!”

               (izziņots ar dokumenta numuru C(2019) 4975)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Audzējiet zinātnisko progresu: kultūraugi ir svarīgi!” priekšmets ir šāds: “Direktīva 2001/18/EK ir novecojusi. Būdami dzīvības zinātņu studenti, uzskatām, ka ir svarīgi patlaban direktīvā noteikto atbrīvojuma mehānismu pārskatīt attiecībā uz jaunām augu selekcijas metodēm.”

                     (2)

                     Ierosinātās pilsoņu iniciatīvas mērķi ir šādi: “Pieprasām ieviest lielāku juridisko skaidrību un papildu definīcijas. Mūsu mērķis ir atvieglot atļauju piešķiršanas procedūru attiecībā uz produktiem, kas iegūti ar jaunām augu selekcijas metodēm un kam piemīt tikai tādas pazīmes, kuras sastopamas dabā. Mērķis ir uzlabot zinātnisko progresu Eiropas Savienībā un vienlaikus aizsargāt cilvēka un dzīvnieku veselību un vidi.”

                     (3)

                     Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Līgumu īstenošanas vajadzībām ir iespējams, pamatojoties uz Līguma par Eiropas Savienības darbību (LESD) 114. pantu, pieņemt Savienības tiesību aktu, lai tuvinātu dalībvalstu normatīvos vai administratīvos aktus, kuri attiecas uz iekšējā tirgus izveidi un darbību.

                     (6)

                     Ņemot vērā šos iemeslus, ierosinātā pilsoņu iniciatīva nav acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts minētās regulas 4. panta 2. punkta b) apakšpunktā.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tāpēc ierosinātā pilsoņu iniciatīva “Audzējiet zinātnisko progresu: kultūraugi ir svarīgi!” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo reģistrē ierosināto pilsoņu iniciatīvu “Audzējiet zinātnisko progresu: kultūraugi ir svarīgi!”.

            2. pants
            Šis lēmums stājas spēkā 2019. gada 25. jūlijā.

            3. pants
            Šis lēmums ir adresēts ierosinātās pilsoņu iniciatīvas “Audzējiet zinātnisko progresu: kultūraugi ir svarīgi!” organizatoriem (pilsoņu komitejas locekļiem), kurus kontaktpersonu statusā pārstāv Lavinia SCUDIERO un Martina HELMLINGER.

            Briselē, 2019. gada 3. jūlijā

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


Komisijas 16.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9404 - The Goldman Sachs Group, Inc. / B&B Hotels) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 16.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9412 - EQT Fund Management S.à r.l. / Nestlé Skin Health S.A.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 04.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9487 - Charlesbank Capital Partners LLC / GTCR Investment XI LLC / PPT Holdings I, LLC) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2019. gada 3. septembris), ar ko pieņem Padomes nostāju par Eiropas Savienības 2020. finanšu gada vispārējā budžeta projektu

text:
                  6.9.2019

                  LV

                  Eiropas Savienības Oficiālais Vēstnesis

                  C 302/1

         PADOMES LĒMUMS
         (2019. gada 3. septembris),
         ar ko pieņem Padomes nostāju par Eiropas Savienības 2020. finanšu gada vispārējā budžeta projektu
         (2019/C 302/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. panta 3. punktu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         tā kā:

                     1.

                     Komisija 2019. gada 5. jūnijā iesniedza priekšlikumu, kurā iekļauts Eiropas Savienības 2020. finanšu gada vispārējā budžeta projekts (1).

                     2.

                     Padome izskatīja Komisijas priekšlikumu, lai ieņemtu nostāju, kas attiecībā uz ieņēmumiem atbilstu Padomes Lēmumam 2014/335/ES, Euratom (2014. gada 26. maijs) par Eiropas Savienības pašu resursu sistēmu (2) un attiecībā uz izdevumiem atbilstu Padomes Regulai (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (3),

               IR PIEŅĒMUSI ŠO LĒMUMU.

            Vienīgais pants
            Padome 2019. gada 3. septembrī pieņēma Padomes nostāju par Eiropas Savienības 2020. finanšu gada vispārējā budžeta projektu.
            Visu tekstu informācijai vai lejupielādei var apskatīt Padomes tīmekļa vietnē http://www.consilium.europa.eu/

            Briselē, 2019. gada 3. septembrī

                  Padomes vārdā –

                  priekšsēdētājs

               T. TUPPURAINEN

            (1)  COM(2019) 400 final.

            (2)  OV L 168, 7.6.2014., 105. lpp.

            (3)  OV L 347, 20.12.2013., 884. lpp.


title: Padomes Lēmums (2019. gada 3. septembris), ar ko pieņem Padomes nostāju par Eiropas Savienības 2019. finanšu gada budžeta grozījuma Nr. 4 projektu

text:
                  6.9.2019

                  LV

                  Eiropas Savienības Oficiālais Vēstnesis

                  C 302/5

         PADOMES LĒMUMS
         (2019. gada 3. septembris),
         ar ko pieņem Padomes nostāju par Eiropas Savienības 2019. finanšu gada budžeta grozījuma Nr. 4 projektu
         (2019/C 302/05)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 44. pantu,
         tā kā:

                     —

                     Savienības 2019. finanšu gada budžetu galīgajā variantā pieņēma 2018. gada 12. decembrī (2).

                     —

                     Komisija 2019. gada 2. jūlijā iesniedza priekšlikumu, kurā ir ietverts 2019. finanšu gada vispārējā budžeta grozījuma Nr. 4 projekts.

                     —

                     Lai izvairītos no līdzekļu trūkuma, ir ātri jāapstrādā iestāžu budžetu korekcijas. Tādēļ Padomei ir nekavējoties jāpieņem 2019. gada vispārējā budžeta grozījuma Nr. 4 projekts. Tādēļ ir pamatoti saskaņā ar Padomes reglamenta 3. panta 3. punktu saīsināt Protokola Nr. 1 4. pantā paredzēto astoņu nedēļu termiņu valstu parlamentu informēšanai,

               IR PIEŅĒMUSI ŠO LĒMUMU.

            Vienīgais pants
            Padomes nostāja par Eiropas Savienības 2019. finanšu gada budžeta grozījuma Nr. 4 projektu tika pieņemta 2019. gada 3. septembrī.
            Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

            Briselē, 2019. gada 3. septembrī

                  Padomes vārdā –

                  priekšsēdētājs

               T. TUPPURAINEN

            (1)  OV L 193, 30.7.2018., 1. lpp.

            (2)  OV L 67, 7.3.2019., 1. lpp.


title: Padomes Lēmums (ES) 2019/1563 (2019. gada 16. septembris) par nostāju, kas Eiropas Savienības vārdā jāieņem Centrālrietumu Atlantijas zvejniecības komisijā (WECAFC)

text:
                  19.9.2019

                  LV

                  Eiropas Savienības Oficiālais Vēstnesis

                  L 241/2

         PADOMES LĒMUMS (ES) 2019/1563
         (2019. gada 16. septembris)
         par nostāju, kas Eiropas Savienības vārdā jāieņem Centrālrietumu Atlantijas zvejniecības komisijā (WECAFC)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienība ir Centrālrietumu Atlantijas zvejniecības komisijas (WECAFC) – Apvienoto Nāciju Organizācijas Pārtikas un lauksaimniecības organizācijas (FAO) reģionālas zvejniecības komitejas, kas izveidota saskaņā ar FAO statūtu VI panta 1. punktu, – locekle.

                     (2)

                     Savienība ir FAO locekle.

                     (3)

                        WECAFC mērķis ir veicināt tās kompetences jomā esošu dzīvo jūras resursu efektīvu saglabāšanu, pārvaldību un attīstību. Saskaņā ar pārskatīto statūtu 6. panta h) punktu WECAFC var konsultē par pārvaldības pasākumiem (ieteikumi un rezolūcijas). Tā kā WECAFC ir padomdevējas statuss, šīs komisijas ieteikumi un rezolūcijas tās locekļiem nav saistošas.

                     (4)

                     Kā norādīts Savienības Augstās pārstāves ārlietās un drošības politikas jautājumos un Eiropas Komisijas kopīgajā paziņojumā “Starptautiskā okeānu pārvaldība – mūsu okeānu nākotnes veidošanas darbakārtība” un Padomes secinājumos par minēto kopīgo paziņojumu, galvenais Savienības darba uzdevums reģionālajās zvejniecības pārvaldības organizācijās (RZPO) ir veicināt pasākumus, kas atbalsta un kāpina šo forumu efektivitāti un attiecīgā gadījumā uzlabo to pārvaldību, kā arī stiprina sadarbību galvenajos okeāna apgabalos, lai novērstu reģionālās pārvaldības nepilnības.

                     (5)

                     Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas stratēģija attiecībā uz plastmasu aprites ekonomikā” ir minēti konkrēti pasākumi, kuru mērķis ir mazināt plastmasas radīto piedrazojumu, jūras piesārņojumu, kā arī jūrā nozaudēto vai pamesto zvejas rīku daudzumu.

                     (6)

                     Ir lietderīgi noteikt nostāju, kas Savienības vārdā jāieņem WECAFC 2019.–2023. gada laikposmā, jo WECAFC ir aicināta pieņemt nesaistošus aktus, kas var būtiski ietekmēt ES likumdevēja pieņemtā tiesiskā regulējuma saturu. Lielākā daļa Padomes lēmumu, ar kuriem nosaka Savienības nostāju RZPO, kurās Savienība ir līgumslēdzēja puse, ir jāpārskata pirms minēto RZPO gadskārtējām sanāksmēm 2024. gadā. Tāpēc, lai uzlabotu Savienības nostāju saskaņotību visās RZPO un reģionālajās zvejniecības struktūrās (RZS) un racionalizētu pārskatīšanas procesu, šis Padomes lēmums būtu jāpārskata līdz WECAFC sesijai 2024. gadā.

                     (7)

                     Ņemot vērā WECAFC apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, tostarp arī jaunu zinātnisku un citu būtisku informāciju, kas iesniegta pirms WECAFC sesijām vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Centrālrietumu Atlantijas zvejniecības komisijas (WECAFC) sesijās, ir izklāstīta I pielikumā.

            2. pants
            Savienības nostāju, kas jāieņem WECAFC sesijās, katru gadu precizē saskaņā ar II pielikumu.

            3. pants
            I pielikumā izklāstīto Savienības nostāju Padome pēc Komisijas priekšlikuma novērtē un vajadzības gadījumā pārskata līdz WECAFC sesijai 2024. gadā.

            4. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            I PIELIKUMS

               Nostāja, kas Savienības vārdā jāieņem Centrālrietumu Atlantijas zvejniecības komisijā (WECAFC)

            1.   PRINCIPI

               WECAFC satvarā Savienība:

                        a)

                        rīkojas saskaņā ar mērķiem un principiem, kurus tā tiecas īstenot kopējā zivsaimniecības politikā (KZP), jo īpaši izmantojot piesardzīgu pieeju un ar maksimālo ilgtspējīgas ieguves apjomu saistītos mērķus, kā noteikts Regulas (ES) Nr. 1380/2013 2. panta 2. punktā, ar nolūku veicināt ekosistēmiskas pieejas īstenošanu zvejniecības pārvaldībā, nepieļaut un, ciktāl iespējams, samazināt nevēlamas nozvejas, pakāpeniski izskaust izmetumus, minimalizēt zvejas darbību ietekmi uz jūras ekosistēmām un to biotopiem, kā arī, veicinot Savienības zvejniecību ekonomisko dzīvotspēju un konkurētspēju, nodrošināt pietiekami augstu dzīves līmeni tiem, kas atkarīgi no zvejas darbībām, un ņemt vērā patērētāju intereses;

                        b)

                        tiecas to WECAFC rezolūciju un ieteikumu sagatavošanas posmā, ko WECAFC pieņem saskaņā ar tās pārskatītajiem statūtiem, pienācīgi iesaistīt ieinteresētās personas;

                        c)

                        nodrošina, ka WECAFC pieņemtās rezolūcijas un ieteikumi ir saskanīgi ar starptautiskajām tiesībām un jo īpaši ar ANO 1982. gada Jūras tiesību konvenciju, ANO 1995. gada Nolīgumu par transzonālo zivju krājumu un tālu migrējošo zivju krājumu saglabāšanu un pārvaldību, 1993. gada Nolīgumu par zvejas kuģu atbilstības veicināšanu starptautiskajiem saglabāšanas un pārvaldības pasākumiem atklātā jūrā, 1995. gada Atbildīgas zivsaimniecības rīcības kodeksu un Pārtikas un lauksaimniecības organizācijas 2009. gada Nolīgumu par ostas valsts pasākumiem;

                        d)

                        veicina nostājas, kas ir saskanīgas ar reģionālo zvejniecības pārvaldības organizāciju (RZPO) un reģionālo zvejniecības struktūru (RZS) paraugpraksi attiecīgajā apgabalā, un nodrošina, ka pienācīgā gadījumā tiek veicināta koordinācija starp RZPO un attiecīgām organizācijām, piemēram, apakšreģionālām zvejniecības organizācijām un reģionālajām jūras konvencijām (RJK), un sadarbība (arī sadarbības mehānismi, kas ir līdzīgi tā sauktajam Kobes procesam, kurā iesaistījušās tunzivju RZPO, bet ko izmanto sadarbībai starp RZPO, kuru pārziņā nav tunzivju) ar pasaules mēroga organizācijām to attiecīgā pilnvarojuma satvarā;

                        e)

                        tiecas panākt konsekvenci un sinerģiju ar rīcībpolitiku, kuru Savienība zivsaimniecības nozarē īsteno divpusējās attiecībās ar trešām valstīm, un nodrošina saskaņotību ar citām rīcībpolitikām tādās jomās kā ārējās attiecības, nodarbinātība, vide, tirdzniecība, attīstība, pētniecība un inovācija;

                        f)

                        nodrošina Savienības starptautisko saistību ievērošanu;

                        g)

                        darbojas saskaņā ar Padomes 2012. gada 19. marta secinājumiem par Komisijas paziņojumu par kopējās zivsaimniecības politikas ārējo dimensiju (1);

                        h)

                        tiecas Savienības flotei WECAFC kompetences apgabalā radīt vienlīdzīgus konkurences apstākļus, pamatojoties uz tiem pašiem principiem un standartiem, kas piemērojami saskaņā ar Savienības tiesību aktiem, un veicināt minēto principu un standartu vienādu īstenošanu;

                        i)

                        darbojas saskaņā ar Padomes secinājumiem (2) par Savienības Augstās pārstāves ārlietās un drošības politikas jautājumos un Komisijas kopīgo paziņojumu “Starptautiskā okeānu pārvaldība – okeānu nākotnes veidošanas darbakārtība” (3) un veicina pasākumus, kas atbalsta un kāpina WECAFC rezultativitāti un attiecīgā gadījumā uzlabo tās pārvaldību un veikumu, jo īpaši atbalstot WECAFC reformu, kas īstenojama, lai tā kļūtu par pilntiesīgu RZPO, un tādējādi dod ieguldījumu visos ilgtspējīgas okeānu pārvaldības aspektos.

                  2.   ORIENTĒJOŠI NORĀDĪJUMI

            Savienība vajadzības gadījumā cenšas atbalstīt WECAFC šādu pasākumu pieņemšanā:

                        a)

                        uz labākajiem pieejamajiem zinātniskajiem ieteikumiem balstītas rezolūcijas un ieteikumi par WECAFC kompetences apgabala dzīvo jūras resursu saglabāšanu un pārvaldību;

                        b)

                        rezolūcijas un ieteikumi par WECAFC kompetences apgabalā veicamām uzraudzības, kontroles un pārraudzības darbībām, t. sk. tām, kuru mērķis ir aizkavēt, novērst un izskaust nelegālas, nereģistrētas un neregulētas (NNN) zvejas darbības;

                        c)

                        rezolūcijas un ieteikumi, kuru mērķis ir minimalizēt zvejas darbību un akvakultūras negatīvo ietekmi uz jūras bioloģisko daudzveidību, jūras ekosistēmām un to biotopiem, t. sk. pasākumi, kuru mērķis ir samazināt jūras piesārņojumu un novērst plastmasas izmešanu jūrā, samazināt jūrā esošās plastmasas ietekmi uz jūras bioloģisko daudzveidību un ekosistēmām, tādi jutīgu jūras ekosistēmu aizsardzības pasākumi WECAFC kompetences apgabalā, kas ir saskaņā ar FAO Starptautiskajām vadlīnijām par dziļūdens zvejniecību pārvaldību atklātā jūrā, un pasākumi, kuru mērķis ir nepieļaut un, ciktāl iespējams, samazināt nevēlamas nozvejas, jo īpaši jutīgu jūras sugu nozvejas, un pakāpeniski izskaust izmetumus;

                        d)

                        rezolūcijas un ieteikumi, kuru mērķis ir mazināt pamesto, nozaudēto vai citādi izmesto zvejas rīku ietekmi okeānā un atvieglot šādu zvejas rīku identificēšanu un atgūšanu;

                        e)

                        rezolūcijas un ieteikumi, kuru mērķis ir aizliegt zveju, kuras vienīgais nolūks ir iegūt haizivju spuras, un prasīt, lai visas haizivis tiktu izkrautas ar neatdalītām spurām;

                        f)

                        vajadzības gadījumā – vienotas pieejas ar citām RZS un RZPO, jo īpaši tām, kas iesaistītas zvejniecību pārvaldībā tajā pašā apgabalā;

                        g)

                        pēc vajadzības un tādā apmērā, kādā to atļauj attiecīgie dibināšanas dokumenti, – ieteikumi, kas rosina īstenot Starptautiskās Darba organizācijas (SDO) Konvenciju par darbu zvejniecībā;

                        h)

                        papildu tehniskās rezolūcijas un ieteikumi, kas pamatojas uz WECAFC apakšstruktūru un darba grupu ieteikumiem.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            II PIELIKUMS

               Kārtība, kādā ik gadu precizējama Savienības nostāja, kas jāieņem Centrālrietumu Atlantijas zvejniecības komisijas sesijās

            Pirms katras WECAFC sesijas, kurā minētā struktūra ir aicināta pieņemt lēmumus, kas var būtiski ietekmēt Savienības likumdevēja pieņemtā tiesiskā regulējuma saturu, tiek veikti pasākumi, kas vajadzīgi, lai nostājā, kas Savienības vārdā paužama saskaņā ar I pielikumā izklāstītajiem principiem un orientējošajiem norādījumiem, tiktu ņemta vērā jaunākā zinātniskā informācija un cita relevanta informācija, kas nosūtīta Komisijai.
            Šajā nolūkā, pamatojoties uz minēto informāciju, Komisija pietiekami laicīgi pirms katras CECAF sesijas Padomei, lai tā varētu apspriest un apstiprināt Savienības vārdā paužamās nostājas detaļas, nosūta rakstisku dokumentu, kurā detalizēti izklāstīti ierosinātie Savienības nostājas precizējumi.
            Ja WECAFC sesijas gaitā, arī uz vietas, panākt vienošanos par jauno elementu iekļaušanu Savienības nostājā nav iespējams, šo jautājumu nodod Padomei vai tās darba sagatavošanas struktūrām.


title: Komisijas Lēmums (ES) 2019/1564 (2019. gada 4. septembris) par ierosināto pilsoņu iniciatīvu “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa” (izziņots ar dokumenta numuru C(2019) 6387)

text:
                  19.9.2019

                  LV

                  Eiropas Savienības Oficiālais Vēstnesis

                  L 241/6

         KOMISIJAS LĒMUMS (ES) 2019/1564
         (2019. gada 4. septembris)
         par ierosināto pilsoņu iniciatīvu “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa”

               (izziņots ar dokumenta numuru C(2019) 6387)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa” priekšmets ir formulēts šādi: “Paredzēt stingru termiņu – 10 gadu pēc pievienošanās – automātiskam moratorijam attiecībā uz struktūrfondu un Kohēzijas fonda maksājumiem valstij, kas pievienojas, līdz tās tiesu sistēmā tiek atcelts monitoringa mehānisms.”

                     (2)

                     Ierosinātās pilsoņu iniciatīvas mērķi ir šādi: “Pašreizējais ES tiesību kodekss pieļauj nepamatotu interpretāciju. Konkrētos apstākļos korupcija politiskajā elitē valstīs, kas pievienojas, var izrādīties citām Savienības valstīm labvēlīga, un relatīvais jēdziens “pagaidu” var ieilgt uz nenoteiktu laiku. Nosakot stingru termiņu, ES dalībvalstīs iespējams izvairīties no tiešas un netiešas mudināšanas uz korupciju. Viens no šādiem piemēriem ir pašreizējā monitoringa mehānisma neefektivitāte Bulgārijas un Rumānijas gadījumā.”

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai nepieciešamajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai veicinātu pilsoņu līdzdalību un Savienība kļūtu viņiem pieejamāka.

                     (5)

                     Savienības tiesību aktu Līgumu īstenošanas nolūkā var pieņemt par finanšu noteikumiem, kuri jo īpaši nosaka Savienības budžeta izpildes procedūru, kā arī pārskatu iesniegšanas un revīzijas kārtību saskaņā ar Līguma par Eiropas Savienības darbību (LESD) 322. panta 1. punkta a) apakšpunktu.

                     (6)

                     Ņemot vērā šos iemeslus, ierosinātā pilsoņu iniciatīva atbilstoši minētās regulas 4. panta 2. punkta b) apakšpunktam nav acīmredzami ārpus Komisijas pilnvarām Līgumu īstenošanas nolūkā iesniegt Savienības tiesību akta priekšlikumu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tādēļ ierosinātā pilsoņu iniciatīva “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo ir reģistrēta ierosinātā pilsoņu iniciatīva “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa.”

            2. pants
            Šis lēmums stājas spēkā 2019. gada 12. septembrī.

            3. pants
            Šis lēmums ir adresēts ierosinātās pilsoņu iniciatīvas “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa” organizētājiem (pilsoņu komitejas locekļiem), ko pārstāv kontaktpersonas Veneta Konstantinova MAGISTRELLI un Dobrinka Ruseva MOSKOVA.

            Briselē, 2019. gada 4. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Komisijas Lēmums (ES) 2019/1565 (2019. gada 4. septembris) par ierosināto pilsoņu iniciatīvu “Pasākumi klimata ārkārtas situācijas jomā” (izziņots ar dokumenta numuru C(2019) 6388)

text:
                  19.9.2019

                  LV

                  Eiropas Savienības Oficiālais Vēstnesis

                  L 241/8

         KOMISIJAS LĒMUMS (ES) 2019/1565
         (2019. gada 4. septembris)
         par ierosināto pilsoņu iniciatīvu “Pasākumi klimata ārkārtas situācijas jomā”

               (izziņots ar dokumenta numuru C(2019) 6388)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Pasākumi klimata ārkārtas situācijas jomā” priekšmets ir formulēts šādi: “Mēs aicinām Eiropas Komisiju stiprināt rīcību saistībā ar ārkārtas situāciju klimata jomā atbilstoši 1,5 °C temperatūras pieauguma robežai. Tādēļ ir vajadzīgi vērienīgāki klimata mērķi un finansiāls atbalsts klimata politikai.”

                     (2)

                     Ierosinātās pilsoņu iniciatīvas mērķi ir šādi: “ES ir jāpielāgo savi mērķi (NND) atbilstīgi Parīzes nolīgumam – līdz 2030. gadam jāsamazina siltumnīcefekta gāzu emisijas par 80 %, lai līdz 2035. gadam neto emisijas būtu nulle, un attiecīgi jāpielāgo Eiropas tiesību akti klimata jomā. Jāīsteno ES oglekļa cenas pielāgošana uz robežas. Tā nedrīkst parakstīt brīvās tirdzniecības līgumu ar partnervalstīm, kuras nevirzās uz noteikto 1,5 °C robežu atbilstīgi klimata darbību izsekotājam (Climate Action Tracker). ES ir jāizstrādā visu dalībvalstu mācību programmām paredzēti bezmaksas izglītojoši materiāli par klimata pārmaiņu ietekmi.”

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērā ar pilsoņu iniciatīvas būtību, lai tiktu veicināta pilsoņu dalība un Savienība kļūtu viņiem pieejamāka.

                     (5)

                     Līgumu īstenošanas nolūkā Komisijai ir pilnvaras iesniegt priekšlikumus Savienības tiesību aktiem šādos jautājumos:

                                 —

                                 lai veiktu darbības, kuru mērķis ir saglabāt, aizsargāt un uzlabot vides kvalitāti un veicināt pasākumus starptautiskā līmenī, lai risinātu reģionālas vai pasaules vides problēmas, un jo īpaši cīnīties pret klimata pārmaiņām, pamatojoties uz Līguma par Eiropas Savienības darbību (LESD) 192. panta 1. un 2. punktu, kas lasāms saistībā ar tā 191. panta 1. punkta pirmo un ceturto ievilkumu,

                                 —

                                 kopējās tirdzniecības politikas īstenošanai, pamatojoties uz LESD 207. pantu.

                     (6)

                     Ņemot vērā šos iemeslus, ierosinātā pilsoņu iniciatīva nav acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts minētās regulas 4. panta 2. punkta b) apakšpunktā.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tādēļ ierosinātā pilsoņu iniciatīva “Pasākumi klimata ārkārtas situācijas jomā” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo ir reģistrēta ierosinātā pilsoņu iniciatīva “Pasākumi klimata ārkārtas situācijas jomā”.

            2. pants
            Šis lēmums stājas spēkā 2019. gada 23. septembrī.

            3. pants
            Šis lēmums ir adresēts ierosinātās pilsoņu iniciatīvas “Pasākumi klimata ārkārtas situācijas jomā” organizētājiem (pilsoņu komitejas locekļiem), ko pārstāv kontaktpersonas Thomas EITZENBERGER un Astrid Cecilie BUDOLFSEN.

            Briselē, 2019. gada 4. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Komisijas Lēmums (ES) 2019/1566 (2019. gada 4. septembris) par ierosināto pilsoņu iniciatīvu “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi” (izziņots ar dokumenta numuru C(2019) 6389)

text:
                  19.9.2019

                  LV

                  Eiropas Savienības Oficiālais Vēstnesis

                  L 241/10

         KOMISIJAS LĒMUMS (ES) 2019/1566
         (2019. gada 4. septembris)
         par ierosināto pilsoņu iniciatīvu “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi”

               (izziņots ar dokumenta numuru C(2019) 6389)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi” priekšmets ir formulēts šādi: “Lai aizsargātu bites un cilvēku veselību, mēs aicinām Komisiju ierosināt tiesību aktus nolūkā līdz 2035. gadam pakāpeniski pārtraukt sintētisko pesticīdu lietošanu, atjaunot bioloģisko daudzveidību un atbalstīt lauksaimniekus pārejas posmā.”

                     (2)

                     Ierosinātās pilsoņu iniciatīvas mērķi ir šādi: “Līdz 2030. gadam pakāpeniski pārtraukt sintētisko pesticīdu lietošanu ES lauksaimniecībā par 80 %, sākot ar visbīstamākajām vielām, un līdz 2035. gadam pilnībā atbrīvoties no sintētiskajiem pesticīdiem; atjaunot dabiskās ekosistēmas lauksaimniecības platībās, lai lauksaimniecība kļūtu par bioloģiskās daudzveidības atjaunošanās vektoru; veikt lauksaimniecības reformu, par prioritāti izvirzot maza apjoma, daudzveidīgu un ilgtspējīgu lauksaimniecību, atbalstot strauju agroekoloģiskās un bioloģiskās lauksaimniecības prakses pieaugumu un nodrošinot neatkarīgu, uz lauksaimniekiem balstītu apmācību un pētniecību pesticīdu un ĢMO nesaturošas lauksaimniecības jomā.”

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai nepieciešamajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai veicinātu pilsoņu līdzdalību un Savienība kļūtu viņiem pieejamāka.

                     (5)

                     Savienības tiesību aktus Līgumu īstenošanas nolūkā var pieņemt:

                                 —

                                 lai izveidotu lauksaimniecības tirgu kopīgo organizāciju un citus noteikumus, kas vajadzīgi kopējās lauksaimniecības politikas mērķu sasniegšanai, pamatojoties uz Līguma par Eiropas Savienības darbību (LESD) 43. panta 2. punktu,

                                 —

                                 dalībvalstu to normatīvo vai administratīvo aktu tuvināšanai, kuri attiecas uz iekšējā tirgus izveidi un darbību, pamatojoties uz LESD 114. pantu,

                                 —

                                 lai veiktu tādus pasākumus veterinārijas un fitosanitārijas jomā, kuru tiešais mērķis ir sabiedrības veselības aizsardzība, pamatojoties uz LESD 168. panta 4. punkta b) apakšpunktu,

                     (6)

                     Ņemot vērā šos iemeslus, ierosinātā pilsoņu iniciatīva atbilstoši minētās regulas 4. panta 2. punkta b) apakšpunktam nav acīmredzami ārpus Komisijas pilnvarām Līgumu īstenošanas nolūkā iesniegt Savienības tiesību akta priekšlikumu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tādēļ ierosināto pilsoņu iniciatīvu “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo ir reģistrēta ierosinātā pilsoņu iniciatīva “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi.”

            2. pants
            Šis lēmums stājas spēkā 2019. gada 30. septembrī.

            3. pants
            Šis lēmums ir adresēts ierosinātās pilsoņu iniciatīvas “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi” organizētājiem (pilsoņu komitejas locekļiem), ko pārstāv kontaktpersonas Karl BÄR un Helmut BURTSCHER-SCHADEN.

            Briselē, 2019. gada 4. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Komisijas Lēmums (ES) 2019/1567 (2019. gada 4. septembris) par ierosināto pilsoņu iniciatīvu “Kopējās tirdzniecības politikas atbilstības nodrošināšana ES Līgumiem un starptautiskajām tiesībām” (izziņots ar dokumenta numuru C(2019) 6390)

text:
                  19.9.2019

                  LV

                  Eiropas Savienības Oficiālais Vēstnesis

                  L 241/12

         KOMISIJAS LĒMUMS (ES) 2019/1567
         (2019. gada 4. septembris)
         par ierosināto pilsoņu iniciatīvu “Kopējās tirdzniecības politikas atbilstības nodrošināšana ES Līgumiem un starptautiskajām tiesībām”

               (izziņots ar dokumenta numuru C(2019) 6390)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “Kopējās tirdzniecības politikas atbilstības nodrošināšana ES Līgumiem un starptautiskajām tiesībām” priekšmets ir formulēts šādi: “Regulēt komercdarījumus ar okupanta subjektiem, kas atrodas vai darbojas okupētajās teritorijās, neļaujot to izcelsmes ražojumus ievest ES tirgū.”

                     (2)

                     Ierosinātās pilsoņu iniciatīvas mērķi ir šādi: “Komisijai kā Līgumu izpildes uzraudzītājai ir jānodrošina Savienības politikas saskaņotība un atbilstība pamattiesībām un starptautiskajām tiesībām visās ES tiesību jomās, arī kopējās tirdzniecības politikas jomā. Tai jāierosina tiesību akti, lai neļautu ES tiesību subjektiem importēt ražojumus, kuru izcelsme ir nelikumīgās apmetnēs okupētajās teritorijās, un eksportēt ražojumus uz šādām teritorijām, lai saglabātu iekšējā tirgus integritāti un neatbalstītu un nepalīdzētu uzturēt šādas nelikumīgas situācijas”.

                     (3)

                     Līgums par Eiropas Savienību (LES) nostiprina Savienības pilsonību un pilnveido Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai nepieciešamajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai veicinātu pilsoņu līdzdalību un Savienība kļūtu viņiem pieejamāka.

                     (5)

                     Tiesību aktu, kas attiecas uz ierosinātās pilsoņu iniciatīvas priekšmetu, var pieņemt tikai, pamatojoties uz LESD 215. pantu.

                     (6)

                     Tomēr priekšnosacījums tiesību aktam, kas jāpieņem, pamatojoties uz LESD 215. pantu, ir lēmums, kurš pieņemts saskaņā ar Līguma par Eiropas Savienību V sadaļas 2. nodaļu un kurš paredz daļēji vai pilnībā pārtraukt vai samazināt ekonomikas vai finanšu sakarus ar attiecīgo trešo valsti. Komisijai nav pilnvaru iesniegt šāda lēmuma priekšlikumus. Tā kā attiecīgais lēmums saskaņā ar Līguma par Eiropas Savienību V sadaļas 2. nodaļu nav pieņemts, Komisijai nav pilnvaru iesniegt priekšlikumu tiesību aktam, kas jāpieņem, pamatojoties uz LESD 215. pantu.

                     (7)

                     Šo iemeslu dēļ ierosinātā pilsoņu iniciatīva “Kopējās tirdzniecības politikas atbilstības nodrošināšana ES Līgumiem un starptautiskajām tiesībām” ir acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts regulas 4. panta 2. punkta b) apakšpunktā, to lasot saistībā ar tās 2. panta 1. punktu,

               IR PIEŅĒMUSI ŠO LĒMUMU.

            1. pants
            Ar šo tiek noraidīta ierosinātās pilsoņu iniciatīvas “Kopējās tirdzniecības politikas atbilstības nodrošināšana ES Līgumiem un starptautiskajām tiesībām” reģistrācija.

            2. pants
            Šis lēmums ir adresēts ierosinātās pilsoņu iniciatīvas “Kopējās tirdzniecības politikas atbilstības nodrošināšana ES Līgumiem un starptautiskajām tiesībām” organizētājiem (pilsoņu komitejas locekļiem), kurus pārstāv kontaktpersonas [pēc apspriešanās ar organizētājiem personas dati dzēsti].

            Briselē, 2019. gada 4. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


title: Padomes Lēmums (ES) 2019/1694 (2019. gada 4. oktobris), ar ko ieceļ Reģionu komitejas locekļa aizstājēju, ko izvirzījusi Ungārija

text:
                  10.10.2019

                  LV

                  Eiropas Savienības Oficiālais Vēstnesis

                  L 259/58

         PADOMES LĒMUMS (ES) 2019/1694
         (2019. gada 4. oktobris),
         ar ko ieceļ Reģionu komitejas locekļa aizstājēju, ko izvirzījusi Ungārija
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Ungārijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc Béla KOCSY kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelta:

                        —

                           Henrietta MAKAY-BERÓ kundze, deputy mayor of the city of Tata.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 4. oktobrī

                  Padomes vārdā –

                  priekšsēdētājs

               K. MIKKONEN

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


               24.11.2017

               LV

               Eiropas Savienības Oficiālais Vēstnesis

               C 399/238

         P8_TA(2015)0451
   Eiropas Apdrošināšanas un aroda pensiju iestādes (EAAPI) priekšsēdētāja pilnvaru termiņa pagarināšana
   Eiropas Parlamenta 2015. gada 16. decembra lēmums par Eiropas Apdrošināšanas un aroda pensiju iestādes (EAAPI) priekšsēdētāja pilnvaru termiņa pagarināšanu (C8-0314/2015 – 2015/0904(NLE))
   (Apstiprināšana)
   (2017/C 399/50)

      Eiropas Parlaments,

               —

               ņemot vērā Eiropas Apdrošināšanas un aroda pensiju iestādes (EAAPI) Uzraudzības padomes 2015. gada 30. septembra priekšlikumu pagarināt EAAPI priekšsēdētāja pilnvaru termiņu vēl uz pieciem gadiem (C8-0314/2015),

               —

               ņemot vērā 48. panta 4. punktu Eiropas Parlamenta un Padomes 2010. gada 24. novembra Regulā (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (1),

               —

               ņemot vērā Reglamentu,

               —

               ņemot vērā Ekonomikas un monetārās komitejas ziņojumu (A8-0348/2015),

               A.

               tā kā pirmo EAAPI priekšsēdētāju Uzraudzības padome, īstenojot atklātu atlases procedūru, iecēla amatā 2011. gadā uz piecu gadu pilnvaru termiņu saskaņā ar Regulas (ES) Nr. 1094/2010 48. panta 2. punktu;

               B.

               tā kā Regulas (ES) Nr. 1094/2010 48. panta 4. punktā ir noteikts, ka EAAPI priekšsēdētāja pilnvaru termiņu EAAPI Uzraudzības padome, ņemot vērā šajā punktā minēto izvērtējumu, var vienreiz pagarināt, ja tā saņem Eiropas Parlamenta apstiprinājumu;

               C.

               tā kā 2015. gada 30. septembrī EAAPI Uzraudzības padome ierosināja pagarināt pašreizējā EAAPI priekšsēdētāja Gabriel Bernardino pilnvaru termiņu vēl uz pieciem gadiem un par to attiecīgi informēja Eiropas Parlamentu;

               D.

               tā kā 2015. gada 17. novembrī Ekonomikas un monetārā komiteja rīkoja pašreizējā EAAPI priekšsēdētāja Gabriel Bernardino uzklausīšanu, kuras sākumā viņš sniedza paziņojumu un pēc tam atbildēja uz komiteju locekļu jautājumiem,

               1.

               apstiprina priekšlikumu pagarināt Gabriel Bernardino pilnvaru termiņu EAAPI priekšsēdētāja amatā vēl uz pieciem gadiem;

               2.

               uzdod priekšsēdētājam nosūtīt šo lēmumu Padomei, Komisijai, EAAPI un dalībvalstu valdībām.

      (1)  OV L 331, 15.12.2010., 48. lpp.